Charles Michel

De Charles Michel, gebuer den 21. Dezember 1975 zu Namur, ass e belsche Politiker vun der liberaler Partei Mouvement réformateur (MR). Hie war vum 1. Dezember 2019 bis den 30. November 2024 President vum Europäesche Conseil.

Vun 2000 bis 2004 war de Charles Michel wallouneschen Inneminister a vun 2007 bis 2011 federale Minister fir Entwécklungszesummenaarbecht (ënner de Premiere Guy Verhofstadt, Yves Leterme (zweemol) an Herman Van Rompuy). Am Februar 2011 huet e säi Ministeramt néiergeluecht fir President vum MR ze ginn. Hie war weiderhin zanter 2000 Member vum Gemengerot vu Wavre an do och zanter 2006 Buergermeeschter (empéché, wärend senge Ministeschämter).

Enn Mäerz 2022 sinn d'Memberstaate sech eens ginn, säi Mandat vum 1. Juni 2022 bis den 30. November 2024 ze verlängeren."Charles Michel als EU-Ratspräsident wiedergewählt." wort.lu, 24.03.2022. Virdru war hie vum 11. Oktober 2014 bis Oktober 2019 Premierminister vun der Belsch, déi puer lescht Méint just faisant fonction.

De Charles Michel ass de Jong vum Politiker Louis Michel.

 Um Spaweck 

Kategorie:Presidente vum Europäesche Conseil
Kategorie:Premierministere vun der Belsch
Kategorie:Ministere vu Wallounien
Kategorie:Belsch Buergermeeschteren
Kategorie:Belsch Deputéiert
Kategorie:Gebuer 1975
Kategorie:Federal Ministere vun der Belsch